जबलपुर। जबलपुर के आर्मी सिग्नल में पदस्थ जवान की आज इलाज के दौरान मौत हो गई। घटना ग्वालियर के बिलौआ तिराहे की है जहां अज्ञात वाहन ने जवान को रौंद दिया था। घटना के बाद आनन फानन में स्थानीय लोगों ने इलाज के लिए जवान को आर्मी अस्पताल में भर्ती करवाया जहां 12 घंटे के बाद उनकी मौत हो गई। घायल जवान का नाम रामेंद्र सिंह तोमर बताया जा रहा है जो कि मूलता मानिकपुर कॉलोनी डबरा के रहने वाले थे।आर्मी जवान रामेंद्र सिंह तोमर छुट्टी में घर आए हुए थे। आज सुबह जब रामेंद्र सिंह किसी काम से ग्वालियर आये हुए थे और जब वो वापस अपने घर डबरा वापस जा रहे थे तभी बिलौआ तिराहे पर अज्ञात वाहन ने उसे टक्कर मार दी। घटना के लोगो ने घायल जवान को मुरार के आर्मी अस्पताल में भर्ती करवाया था जहां डॉक्टरों ने उसका गहन इलाज किया बावजूद उसके रामेंद्र सिंह की मौत हो गई। रामेंद्र सिंह की मौत की खबर सुनते ही उसके परिवार सहित समूचे इलाके में सन्नाटा पसर गया।इधर जबलपुर में भी रामेंद्र सिंह तोमर की मौत के बाद उसके साथी सदमे में हैं।हम आपको बता दें कि मृतक जवान रामेंद्र सिंह तोमर जो कि मूलतः डबरा के रहने वाले थे और जबलपुर के सिग्नल आर्मी में पदस्थ थे।